Toxocampinae

Lygephila

Toxocampinae er en gruppe av sommerfugler som hører til familien praktfly (Erebidae). Gruppen inneholder tre norske arter i slekten vikkefly (Lygephila).

Utseende 
De norske artene er middelsstore, nokså slanke, bredvingede nattfly. Vingene er ensfarget grå bortsett fra en V- eller komma-formet svart tegning på forvingen, hodet og den fremre delen av forkroppen ("kragen") er mørke.

Levevis 
De norske artene har larver som lever på vikker (Vicia spp.), særlig fuglevikke (Vicia cracca). De flyr på blomsterenger fra juni til september.

Systematisk inndeling / europeiske slekter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien praktfly, Erebidae
 Underfamilien Toxocampinae
 Slekten Anumeta Walker, 1858 - 3 arter i Europa
 Slekten Apopestes Hübner, 1823 - én art i Europa
 Slekten Autophila Hübner, 1823 - 13 arter i Europa
 Slekten Chrysorithrum Butler, 1878 - én art i Europa
 Slekten Exophyla Guenée, 1841 - én art i Europa
 Slekten vikkefly, Lygephila Billberg, 1820 - 9 arter i Europa, i Norge:
 engvikkefly, Lygephila pastinum (Treitschke, 1826) - utbredt i Sør-Norge bortsett fra Vestlandet
 kalkvikkefly, Lygephila viciae  (Hübner, 1822) - utbredelse omtrent som engvikkefly, men sjeldnere
 augustvikkefly, Lygephila craccae  (Denis & Schiffermüller, 1775) - Sørlandet og det sørlige Østlandet
 Slekten Tathorhynchus Hampson, 1894 - én art i Europa

Kilder 
 Aarvik, Leif, Hansen, Lars Ove og Kononenko, Vladimir (2009) Norges Sommerfugler. Håndbok over Norges dagsommerfugler og nattsvermere. Norsk entomologisk forening/ Naturhistorisk Museum, Oslo.
 Fauna Europaea Web Service Versjon 2.5 (2012)

Eksterne lenker 
 

Nattfly
Sommerfugler formelt beskrevet i 1852
Dyr formelt beskrevet av Achille Guenée